recursal/SuperWikiNEXT-32B huggingface dataset:
**Serangan bom Yakaghund 2010** berlaku di Yakaghund, Pakistan pada hari Jumaat, 9 Julai 2010 menyebabkan 102 terbunuh. Serangan bunuh diri bermotosikal itu berlaku di luar pejabat kerajaan di Mohmand agency. Saksi menyatakan satu lagi serangan menggunakan trak kecil yang dipenuhi dengan bahan letupan. Penduduk kawasan ini terdiri daripada puak Pashtun yang terletak berhampiran dengan sempadan Afghanistan.

Serangan itu mensasarkan mereka yang anti-Taliban di Yakaghund. Bagaimanapun ketua pentadbir Mohmand iaitu Rasool Khan terselamat. Namun begitu, 5 kanak-kanak dan beberapa wanita terbunuh. 168 penduduk kampung cedera. Penduduk kampung itu seramai 4000 orang, dalam wilayah Khyber-Pakhtoonkwa. 80 buah kedai dan pasar raya runtuh dan musnah. Bangunan penjara turut musnah dan 28 banduan hilang atau melarikan diri.

Sempadan Pakistan-Afghanistan menjadi sasaran pejuang al Qaeda dan militan Taliban kerana kerajaan dan tentera Pakistan menyokong usaha tentera Amerika Syarikat memburu dan meletupkan markas mereka. Serangan hari Jumaat ini adalah yang ketiga pada tahun 2010. Serangan Oktober 2009 di Peshawar membunuh 112 orang.

Rujukan
-------

1. ↑  Suicide attacks in Mohmand kill 104; peace jirga main target
2. ↑  Pakistan suicide attack kills 102
**Real** merupakan mata wang yang diguna pakai di negara Argentina sehingga tahun 1881. Dari tahun 1822, ia dibahagikan dengan 10 *décimos*. Mata wang sol juga dikeluarkan semasa tempoh ini dan bersamaan dengan real, manakala peso bernilai 8 real dan escudo bernilai 16 real.

Sejarah
-------

Real perak (real jajahan Sepanyol) diedarkan bersendirian sehinggalah tahun 1813 apabila Argentina mula mengeluarkan syilingnya sendiri. Dari tahun 1820, wang kertas juga dikeluarkan. Pada 1826, *peso moneda corriente* ("peso mata wang bersama") dan *peso fuerte* diperkenalkan sebagai wang kertas sahaja. Pada 1854, duit syiling dikeluarkan dengan denominasi dalam centavos. Walau bagaimanapun, perpuluhan tidak berlaku sehinggalah tahun 1881 apabila real digantikan dengan *peso moneda nacional* ("peso mata wang nasional") pada kadar 8 real kepada 1 peso.

Wang
----

### Syiling

Duit syiling perak dikeluarkan di atas nama "Río de la Plata Province" dalam denominasi ½, 1, 2, 4 dan 8 real serta ½, 1, 2, 4 dan 8 sol, manakala syiling emas (87.5%) dikeluarkan dalam denominasi 1, 2, 4 dan 8 escudo.

Negeri Buenos Aires mengeluarkan syilingnya sendiri bermula 1822 yang didenominasikan dalam real dan décimos, dengan 10 décimos bersamaan dengan 1 real. Syiling-syiling itu dikeluarkan dalam denominasi 1, 5, 10 dan 20 décimos bersama dengan ¼, ½ (sebenarnya ditunjukkan sebagai 5⁄10), 1 dan 2 real. Mereka semua diperbuat daripada tembaga. Provinsi-provinsi yang lain—Córdoba, Entre Ríos, La Rioja, Mendoza, Salta, Santiago del Estero and Tucumán—mengeluarkan syiling yang didenominasikan dalam real (perak) dan escudo (emas). Disebabkan duit-duit syiling ini terhad, adalah menjadi kebiasaan untuk menggunakan syiling perak dari negara lain terutamanya sol Bolivia.

Pada tahun 1854, syiling-syiling dikeluarkan atas nama "Gabungan Argentina" dalam denominasi 1, 2 dan 4 centavo. Seperti catatan di atas, keluaran ini tidak membawa kepada perpuluhan sepenuhnya.

### Wang kertas

Pada 1820, pemerintah provinsi Buenos Aires memperkenalkan wang kertas dalam denominasi 5, 10, 20, 40, 50 dan 100 peso, yang kemudiannya diikuti dengan 1, 3 dan 5 peso pada 1823. Bank Buenos Ayres mula mengeluarkan wang kertas pada 1822 dalam denominasi 20, 50, 100, 200, 500 dan 1000 peso. Wang kertas 1 dan 2 peso pula dikeluarkan pada 1823.

Bibliografi
-----------

* Krause, Chester L. dan Clifford Mishler (1996). *Katalog Piawai Duit Syiling Dunia: 1801–1900*. Colin R. Bruce II dan Marian S. Moe (penyunting) (ed. pertama). Krause Publications. ISBN 0873414276.
* Pick, Albert (1990). *Katalog Piawai Wang Kertas Dunia: Isu khusus*. Colin R. Bruce II dan Neil Shafer (penyunting) (ed. ke-6). Krause Publications. ISBN 0-87341-149-8.

Portal:* Argentina
Peta Moldova menunjukkan lokasi Tiraspol
**Tiraspol** adalah ibu kota Transnistria yang terletak di tepi timur Sungai Dniester, pada koordinat 46°51′N, 29°38′E. Jika ia dianggap sebagai sebahagian dari Moldova, maka Tiraspol merupakan bandar kedua terbesar di negara itu. Kota seluas 85 km² ini berpenduduk 266,789 jiwa (2005). Vyktor Kostirko merupakan datuk bandar Tiraspol sejak 2003. Unsur komunisme masih kental di bekas wilayah USSR ini. Misalnya, beberapa patung Lenin dapat terlihat berdiri tegak di sana. Kota penghasil barang-barang perabot dan elektronik ini dapat dicapai dengan perkhidmatan bas awam dari Kishinev atau Comrat di Gagauzia. Pada tahun 1989, penduduk Tiraspol berjumlah sekitar 190,000 jiwa, yang terdiri dari 41% etnik Rusia, 32% Ukraine dan 18% Romania.

Sejarah
-------

Pada Abad Pertengahan, Tiraspol diduduki kaum Tartar dan sebahagian etnik dari Moldavia. Pada 1812, Kekaisaran Rusia menguasai Moldavia Timur, termasuk Tiraspol, yang ditukar nama kepada Bessarabia. Pada 1847, penduduk etnik Yahudi di Tiraspol mencapai 1.406 juta orang. Angka tersebut meningkat menjadi 8.668 juta orang, 50 tahun kemudian. Setelah berakhirnya Perang Dunia I, Bessarabia berada dalam kekuasaan Romania. Pada 1924, Stalin, pemimpin Kesatuan Soviet, membentuk negara ASSR Moldavia. Tiraspol menjadi ibu kota republik otonomi Soviet tersebut tahun 1929 – 1940. 

Kekuasaan Tiraspol jatuh ke tangan Jerman pada tahun 1941. Tiraspol kemudian berada di bawah pentadbiran kerajaan Romania semasa pendudukan Nazi. Hampir seluruh orang Yahudi lenyap selama pendudukan itu. Tiraspol direbut kembali oleh Kesatuan Soviet pada 1944. Semasa Perang dunia II, Bessarabia menjadi sebahagian dari SSR Moldavia (dahulu ASSR Moldavia). Kesatuan Soviet kemudian menerapkan budaya toleransi terhadap etnik Romania dengan langkah bagi meningkatkan jumlah imigrasi etnik Rusia. Bagi sektor ekonomi, Tiraspol merupakan kota industri termaju di Moldavia sehingga tahun 1959. 
Pada 27 Januari 1990, hasil sebuah referendum mendeklarasikan Tiraspol dan kota tetangga Bendery sebagai wilayah merdeka. Transnitria, merupakan ibukota di Tiraspol, wilayah tersebut ingin berkerajaan sendiri dan mahu berpisah dengan Republik Moldova pada 2 September 1990, meskipun kedaulatannya tidak diakui diperingkat antarabangsa.

Rujukan
-------

Pautan luar
-----------

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Wii** merupakan konsol permainan video generasi ketujuh daripada Nintendo. Konsol ini merupakan pesaing kepada Xbox 360 daripada Microsoft and PlayStation 3 daripada Sony. Wii yang sebelum ini dikenali dengan nama kod projek **Revolution**, merupakan pengganti Nintendo GameCube.

Pada 14 dan 15 September 2006, Nintendo mengumumkan maklumat mengenai konsol ini untuk pasaran Jepun, Amerika Utara, Amerika Selatan, Australia, Eropah dan Asia.

Konsol ini dilancarkan pada 19 November 2006 in Amerika Utara dan Amerika Selatan. Kemudian dilancarkan di Jepun pada 2 Disember 2006, di Australasia, Itali dan Switzerland pada 7 Disember 2006, 8 Disember di Eropah dan 9 Disember di Sepanyol.

Wii yang telah dilancarkan
Permainan konsol Nintendo itu mendapat sambutan menggalakkan apabila ia habis dijual sebaik diperkenalkan. Malah jumlah stok yang ditawarkan kepada peminat bagi permainan konsol Wii itu melebihi pesaingnya, Sony Playstation 3 (PS3) walaupun diperkenalkan dua hari lebih awal.

Nintendo menyasar untuk menarik minat pelbagai segmen pengguna termasuk mereka yang tidak berminat dengan permainan konsol.

Kelengkapan Wii didatangkan dengan sistem kawalan sensitif pergerakan apabila ia berkesan dalam udara sekeliling seperti menggunakannya sebagai raket tenis, kayu golf, senjata dan malah pedang yang bergantung kepada jenis permainannya.

Wii menjadi konsol yang termurah semasa dilancarkan jika dibandingkan dengan pesaingnya. Di Jepun Wii dijual dengan harga JP¥25,000, di Amerika Syarikat (US$249.99), Kanada (CAD$279.95), Australia (AUD$399.95) dan United Kingdom (GB£179).

Pautan luar
-----------

* Tapak rasmi Wii Diarkibkan 2006-09-28 di Wayback Machine

Rujukan
-------

1. ↑  "Wii Hardware Information". Nintendo. Dicapai pada 2006-05-09.
**Pendidikan di Lubnan** dikawal selia oleh Kementerian Pendidikan dan Pengajian Tinggi (MEHE). Di Lubnan, tiga bahasa utama, Inggeris dan/atau Perancis dengan Arab diajar dari tahun-tahun awal di sekolah. Bahasa Inggeris atau bahasa Perancis adalah media pengajaran wajib untuk matematik dan sains untuk semua sekolah. Pendidikan adalah wajib dari umur 3 hingga 14 tahun.

Menurut laporan Forum Ekonomi Dunia (WEF) 2021, Lubnan menduduki tempat ke-7 dalam kualiti pendidikan keseluruhan, dan ke-3 dalam sains dan matematik. Tinjauan itu dijalankan sebagai sebahagian daripada Laporan Daya Saing Global WEF. Menurut Muhammad Faour, rakan sekutu kanan bukan pemastautin di Pusat Timur Tengah Carnegie di Beirut, "penilaian ini merupakan penyimpangan yang ketara daripada keputusan ujian pencapaian pelajar dalam setiap ujian antarabangsa yang disertai Lubnan dan Qatar."

Menurut Pertubuhan Kerjasama dan Pembangunan Ekonomi (OECD) dan disusun daripada gabungan penilaian antarabangsa, termasuk ujian Pisa OECD, ujian TIMSS yang dijalankan oleh ahli akademik yang berpangkalan di AS serta ujian TERCE di Amerika Latin, Lubnan menduduki tempat ke-13 di peringkat global dalam matematik dan sains. Dalam ujian pencapaian pelajar antarabangsa dalam matematik dan sains (TIMSS) pada 2007 dan 2011 untuk gred 8, pelajar Lubnan mendapat markah jauh di bawah purata antarabangsa 500. Dalam matematik, Lubnan mendapat 449 pada 2007 dan 2011.

Kadar celik huruf dewasa Lubnan adalah 97.9% pada tahun 2014 menurut Indeks Pembangunan Manusia PBB, meletakkannya di tempat ke-65 di seluruh dunia.

Peratusan penduduk secara keseluruhan yang mempunyai sekurang-kurangnya beberapa pendidikan menengah (berumur 25 dan ke atas) ialah 75%. Bagi peratusan populasi wanita yang mempunyai sekurang-kurangnya pendidikan menengah, angka itu menurun kepada 39%.

Rujukan
-------

1. ↑  "The World Bank (2006) Lebanon Quarterly Update, First Quarter 2006, Beirut: The World Bank" (PDF).
2. ↑  "Lebanon: early Childhood care and education programmes" (PDF). UNESCO-IBE. 2006.
3. ↑  Bilbao-Osorio, Benat; Dutta, Soumitra; Lanvin, Bruno, penyunting (2013). "The Global Information Technology Report 2013: Growth and Jobs in a Hyperconnected World" (PDF). *Forum Ekonomi Dunia*. Geneva. m/s. 324–325. Dicapai pada 5 Februari 2014.
4. 1 2  "Getting education rankings right".
5. ↑  "Asia tops biggest global school rankings". *BBC News*. 12 Mei 2015.
6. ↑  Nicole Chang (13 Mei 2015). "Global school rankings: Interactive map shows standards of education across the world". *The Independent*.
7. ↑  "| Human Development Reports". *hdr.undp.org*. Dicapai pada 2 Oktober 2020.
8. ↑  "| Human Development Reports".

Pautan luar
-----------

* flagPortal Lubnan

* Students Lebanon portal with official exams listing and results
* Ministry of Education, Lebanon
* UN Human Development Report, Lebanon
* World Data on Education: Lebanon, UNESCO-IBE(2011) - Overview of the Lebanese education system
* Vocational Education in Lebanon, UNESCO-UNEVOC(2012) - Overview of the vocational system in Lebanon
EBR-I, dilihat dari tapak letak kereta
**Reaktor Pembiak Uji Kaji I** (Inggeris: *Experimental Breeder Reactor I* (*EBR-I*) ialah sebuah reaktor penyelidikan yang tidak digunakan lagi dan juga sebuah tanda mercu Nasional AS yang terletak di tanah gurun lebih kurang 40 km di tenggara Arco, Idaho. Pada jam 1:50 pm 20 Disember 1951, reaktor ini menjadi loji kuasa nuklear pertama di dunia yang menjana elektrik apabila ia menjana kuasa elektrik yang mencukupi untuk menyalakan empat mentol berkuasa 200 watt. Susulan itu, reaktor ini dapat menjana kuasa elektrik yang mencukupi untuk membekalkan kuasa bagi bangunannya sendiri, dan terus digunakan untuk uji kaji sehinggalah tamat tempoh penggunaannya dalam tahun 1964.

Rujukan
-------

1. ↑  Experimental Breeder Reactor 1, Argonne National Laboratory
2. ↑  Fifty years ago in December: Atomic reactor EBR-I produced first electricity Diarkibkan 2008-06-25 di Wayback Machine American Nuclear Society Nuclear news, November 2001


|  |  |
| --- | --- |
| Ikon tunas | Rencana berkaitan fizik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Kedudukan Teluk Khatanga di Laut Laptev.
**Teluk Khatanga** (Rusia: Хатангский заливcode: ru is deprecated ) merupakan satu kawasan perairan yang luas di Laut Laptev. Teluk ini memanjang dan sempit, dan kepanjangannya mencapai 220 km dengan keluasan maksima hingga 54 km.

Kedudukan Pulau Bolshoy Begichev ditengah-tengah teluk, telah menghasilkan dua selat, iaitu: Selat Utara (keluasan 13 km) dan Selat Timur (keluasan 8 km). Kedalaman teluk ini mencapai sehingga 29 m. Punca teluk ini hasilnya dari Sungai Khatanga, yang mengalir masuk ke Teluk Khatanga. Pasang surut air dikawasan teluk ini boleh mencapai hingga 1.4 m. Dalam sepanjang tahun, boleh dikatakan, teluk ini diliputi oleh ais. Pantai teluk ini agak tinggi. 

Teluk ini terbahagi kepada dua pentadbiran di Rusia, di kawasan utara dan barat teluk, ia dimiliki dan ditadbir oleh Jajahan Krasnoyarsk. Manakala, bahagian selatan dimiliki dan ditadbir oleh Sakha.

Rujukan
-------

* (Inggeris) Taymyr Diarkibkan 2011-01-15 di Wayback Machine - Kommersant: Russian Daily online

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Pengarang lakon**, juga dikenali sebagai **dramatis**, ialah seorang yang menulis kesusasteraan dramtik atau drama. Karya-karya sedemikian mungkin ditulis khusus untuk dipersembahkan oleh pelakon atau mungkin juga ditulis sebagai drama baca — ditulis dengan menggunakan bentuk drama tetapi tidak untuk dipersembah atau dilakonkan.

Sejarah awal
------------

Dalam kesusasteraan Barat, para pengarang lakon terawal yang karya masih didapati sekarang ialah orang Yunani Purba. Lakonan-lakonan ini ditulis buat pertandingan antara pengarang lakon Athens. sekitar abad ke-5 SM.

### *Poetics* Aristotle

Pada abad ke-4 SM, Aristotle menulis *Poetics*nya, yakni sebuah panduan buat penulisan lakonan. Dalam teks ukur rujuk ini, Aristotle menetapkan prinsip "aksi" atau "praksis" sebagai asas semua drama. Kemudian beliau memasukkan hierarki atau tatatingkat unsur-unsur buat drama bermula dengan Plot (*mythos*), Watak (*ethos*), Buah Fikiran (*dianoia*), Diksi (*lexis*), Musik (*melopeia*), dan Pertunjukan (*lusis*). Hasil drama terdiri daripada plot, watak, dan buah fikiran, sementara kaedahnya ialah bahasa, muzik, dan pertunjukan. Memandangkan yang mitos—asas Tragedi Yunani—sudah pun diketahui umum, "plot" berkaitan dengan susunan dan pemilihan bahan. Watak disamakan dengan pilihan, berlawanan dengan psikologi dan, oleh sebab itu, watak dapat ditentukan oleh aksi. 

Dalam tragedi, tanggapan pilihan beretika menentukan watak. Buah fikiran pula lebih bersangkut paut dengan penghujahan dan strategi retorik dan tidak "tema", seperti yang berlaku hari ini. Bahasa dan Muzik merupakan kaedah bahan drama, sama dengan cat dan berus untuk pelukis. Kaedah Aristotle jenis induktif dan berlandaskan pembacaannya terhadap karya penulis-penulis tragedi yang hebat pada zamannya. Dengan kata lain, Aristotle menyusun teori-teorinya daripada lakonan itu sendiri dan beliau tidak bermula daripada pendekatan teori. Justeru, *Poetics* tidak ditulis sebagai dogma (ia kemudian menjadi dogma), akan tetapi ditulis sebagai panduan amalan terbaik. Definisi tragedi Aristotle, "tiruan sesuatu tindakan yang serius..." dll, membawa dengannya konsep mimesis daripada kehidupan sebenar berbanding dengan ideal yang diketengahkan Plato. Dengan cara demikian, Aristotle mengembangkan konsep *hamartia*, tragis rendah atau kecacatan tragis, yang menggambarkan kesilapan yang dibuat watak utama atau protagonis. Mahupun *Poetics* karya pendek, ia amat sarat dan berbaloi jika dikaji pengarang lakon pada hari ini. *Poetics* menyediakan asas buat lakonan "yang didorong konflik", satu satu syarat dramaturgi.

Rujukan
-------

1. ↑  Fraser, Neil. "Theatre History Explained", *The Cowood Press*, 2004, page 11
2. ↑  Teori estetik yang menganggap seni sebagai peniruan unsur-unsur alam dan manusia secara semula jadi. Takrif DBP
3. ↑  Ilmu atau teknik untuk menerbitkan pementasan. Takrif DBP

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Pengarang lakon*** |

* The Playwriting Seminars Diarkibkan 2008-05-25 di Wayback Machine, Virginia Commonwealth University
Fail:Tempayan.jpgTempayan
Tempayan naga di Terengganu, yang berasal dari negeri China.
**Tempayan** (Jawi: ‏تمڤاين‎code: ms is deprecated ‎) merujuk kepada sejenis bekas yang diperbuat daripada tembikar. Bekas ini bermulut luas dan terdapat dalam pelbagai saiz, kekadang dengan pelbagai ukiran tetapi biasanya tanpa ukiran. Selain itu, terdapat juga tempayan yang mempunyai ukiran timbul pada bahagian sisinya. 

Tempayan ini berasal dari negeri China, dan digunakan bagi menyimpan barangan, makanan, air dan sebagainya. Apabila barangan yang di dalamnya habis dijual, bekas ini turut dijual. Tempayan mempunyai pelbagai kegunaan, antaranya penggunaan untuk membuat ikan pekasam, menyimpan air basuh kaki, memeram air tapai, dan malah digunakan bagi menyimpan mayat di kalangan orang pribumi Borneo. 

Di kampung-kampung sekitar tahun 1960-an dan sebelumnya, orang Melayu meletakkan tempayan ini di kaki tangga depan untuk menyimpan air bagi membasuh kaki sebelum naik ke rumah. Selain itu, tempayan juga digunakan sebagai tempat membakar roti tempayan. Suatu waktu dahulu, orang Kelantan  berperahu sarat dengan tempayan berisi budu untuk dijual menyusuri sungai.

Peristilahan
------------

*Tempayan* merupakan antara bentuk terbitan kata dasar *tapai* turunan akar Proto-Melayu-Polinesia \**tapay* mencerminkan fungsi asal ia sebagai suatu alat pemeram membuat bahan ini dan kuih jenis tertentu; kata-kata turunan yang wujud dalam bahasa-bahasa serumpun merangkumi semua bahan makanan yang dibuat secara dimasak sebelum dibiarkan terperam matang mirip sajian ini seperti tuak beras (*tápey* dalam bahasa Ilokano), doh (*tápay* dalam bahasa Tagalog), roti (*tinapay* dalam bahasa Tagalog), malah bahan pematang itu sendiri yakni ragi (tapay dalam bahasa Maranao dan yang sekitarnya di Filipina). Kata terbitan *tapai* lain yang ada diketahui adalah *tapaian*, *tapayan* dan *tepayan.*

Lihat juga
----------

* Roti tempayan

Rujukan
-------

1. 1 2  Wilkinson, Richard James (1932). "tapai". *A Malay-English dictionary (romanised)*. **II**. Mytilini, Yunani: Salavopoulos & Kinderlis. m/s. 536 – melalui TROVE, Perpustakaan Negara Australia.
2. 1 2  Blust, Robert; Trussel, Stephen. "\**tapay*: rice wine; yeast; fermented rice; fermented rice cake". *Austronesian Comparative Dictionary*. Dicapai pada 21 June 2018.
Botol ujian BOD di makmal loji rawatan air sisa.
**Permintaan oksigen biokimia** (**BOD**) ialah jumlah oksigen terlarut (DO) yang diperlukan (iaitu diminta) oleh organisma biologi aerobik untuk memecahkan bahan organik yang terdapat dalam sampel air tertentu pada suhu tertentu dalam tempoh masa tertentu. Nilai BOD paling kerap dinyatakan dalam miligram oksigen yang digunakan setiap liter sampel semasa 5 hari pengeraman pada 20 °C dan sering digunakan sebagai pengganti kepada tahap pencemaran organik air.

Pengurangan BOD digunakan sebagai pengukur keberkesanan loji rawatan air sisa. BOD efluen air sisa digunakan untuk menunjukkan kesan jangka pendek ke atas paras oksigen air penerima.

Analisis BOD adalah serupa dalam fungsi analisis permintaan oksigen kimia (COD), kerana kedua-duanya mengukur jumlah sebatian organik dalam air. Walau bagaimanapun, analisis COD adalah kurang spesifik, kerana ia mengukur semua yang boleh teroksida secara kimia, bukannya hanya tahap bahan organik teroksida secara biologi.

Rujukan
-------

1. ↑  Clair N. Sawyer; Perry L. McCarty; Gene F. Parkin (2003). *Chemistry for Environmental Engineering and Science* (ed. 5th). New York: McGraw-Hill. ISBN 978-0-07-248066-5.

Bacaan lanjut
-------------

* Rustum R. A. J. Adeloye, and M. Scholz (2008). "Applying Kohonen Self-organizing Map as a Software Sensor to Predict the Biochemical Oxygen Demand." *Water Environment Research,* 80 (1), 32–40.
* Rustum, R. Adeloye, A. and Simala, A. 2007. Kohonen self-organising map (KSOM) extracted features for enhancing MLP-ANN prediction models of BOD5. In International Symposium: Quantification and Reduction of Predictive Uncertainty for Sustainable Water Resources Management-24th General Assembly of the International Union of Geodesy and Geophysics (IUGG) (pp. 181-187).

Pautan luar
-----------

* BOD Doctor Diarkibkan 2007-08-21 di Wayback Machine - a troubleshooting wiki for this problematic test
Fail:Rinnetoda.jpgToda Rinne
**Toda Rinne** ialah bekas artis dari Hello! Project dan juga merupakan bekas ketua kumpulan Country Musume.Dia lulus dari Country Musume dan Hello! Project pada 2002 untuk bekerja dengan Up-Front Agency sebagai pelakon, dibawah produser Country Musume, *Tanaka Yoshitake*.

Pada 8 Januari 2006, mengikut surat khabar Hokkaido, Toda telahpun berkahwin.

Biodata
-------

* **Nama Pentas**: Rinne (りんね)
* **Nama Sebenar**: Toda Rinne (戸田鈴音)
* **Tarikh Lahir**: 1981-02-06
* **Tempat Lahir**: Sapporo, Hokkaido, Japan
* **Jenis Darah**: B
* **Kumpulan Hello! Project**:
	+ Country Musume (1999–2002)
* **Unit Shuffle**:
	+ 2001: 10nin Matsuri
	+ 2002: Odoru 11

Kerja Lain
----------

* *"Sougen no Hito"* (2003 Musical)

  

Templat:Country Musume

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Parti Masa Depan yang Benar** (Bahasa Korea: 바른미래당, PMDB) adalah sebuah parti politik konservatif liberal di Korea Selatan. Diasaskan pada 13 Februari 2018 sebagai penggabungan Parti Nasional (PN) dan Parti yang Benar (PB).

Sejarah
-------

### Penubuhan

Pada akhir tahun 2017, kedua-dua Parti Nasional dan Parti yang Benar menghadapi krisis. Parti Nasional gagal mendapat penyokongan rakyat, manakah ramai ahli Perhimpunan Kebangsaan dari Parti yang Benar keluar partinya.

Ahn Cheol-soo, ketua Parti Nasional, mencadangkan penggabungan dengan Parti yang Benar. Hal ini dibanteras oleh ramai ahli MP berdasarkan daerah Honam, dan melakukan mereka keluar partinya. Ahli-ahli keluar Parti Nasional telah menubuhkan Parti Keamanan Demokratik.

Nama parti ini asalnya **Parti Masa Depan**, malah ditambah *yang Benar* setelah diamarah oleh Suruhanjaya Pilihan Raya, kerana nama tersebut semacam Masa Depan Kita, parti progresif yang tidak mempunyai sebarang MP.

### Kecundangan

Pada 13 Februari 2018, PMDB berjaya ditubuh. Yoo Seong-min, bekas ketua Parti yang Benar, juga dipilih sebagai ketua PMDB, bersama dengan Park Joo-sun.

Parti ini kalah besar dalam pilihan daerah pada 13 Jun 2018. Kesemua calon-calon Gabenor, Datuk Bandar Raya, dan YDP Perbandaran didahului besar oleh calon-calon Parti Demokratik Bersama, Parti Korea Bebas dan Parti Keamanan Demokratik. PMDB cuma memenangi 5 ahli Dewan Undangan Negeri dan 21 ahli Majlis Perbandaran. Oleh itu, Park dan Yoo letak jawatan Ketua Parti dan digantikan oleh Sohn Hak-kyu.

PMDB kini terlibat dalam konflik dalaman.

Keputusan Pilihan
-----------------

### Pilihan Daerah

| Tahun | Gabenor/Datuk Bandar Raya | YDP Perbandaran/Ketua Daerah | ADUN | AMP |
| --- | --- | --- | --- | --- |
| 2018 | 0 | 0 | 5 | 21 |

Rujukan
-------

1. 1 2 3  "바른미래당 초대 공동대표 박주선·유승민". 13 Februari 2018. Dicapai pada 3 November 2018.
2. ↑  "바른미래 대표에 손학규…최고위원 하태경·이준석·권은희(상보)". 2 September 2018. Dicapai pada 3 November 2018.
3. ↑  "'지역위원장 줘도 안 가져…' 난파 직전 바른미래당 실태". 2 November 2018. Dicapai pada 3 November 2018.
4. ↑  "지상욱 "음식점 바른미래당, 맛도 없고..손님도 없다"". 3 November 2018. Dicapai pada 3 November 2018.

Pautan luar
-----------
**Piagam Kebebasan** (*Freedom Charter*) ialah suatu kenyataan prinsip teras Perikatan Kongres Afrika Selatan, yang terdiri daripada Kongres Kebangsaan Afrika dan sekutunya *South African Indian Congress*, *South African Congress of Democrats* dan *Coloured People's Congress*.

Piagam ini telah digubal pada 1955 di Cliptown, Soweto, Afrika Selatan. Piagam ini menjamin hak asasi manusia terutamanya hak golongan majoriti iaitu kaum kulit hitam untuk mentadbir negara sendiri. Antara lain, rakyat Afrika Selatan berhak menikmati ekonomi negara secara sama rata dan tidak ditindas sama ada dari segi undang-undang, ekonomi mahupun pendidikan. Mereka juga berhak bermastautin di mana-mana sahaja dan tanah terbiar wajar diberi kepada orang yang memerlukannya. Sebarang undang-undang bermotif diskriminasi akan dimansuhkan. Selain itu, sebarang ceramah atau amalan yang menjurus kepada diskriminasi kaum atau warna boleh dikenakan tindakan jenayah. Piagam ini juga menjamin hak-hak pekerja termasuklah hak untuk membentuk kesatuan pekerja, gaji yang setara dengan bebanan kerja dan sebagainya. Di samping itu, amalan yang menindas seperti buruh kanak-kanak telah diharamkan. Rakyat yang lemah juga didahulukan dengan orang warga emas, anak-anak yatim dan orang kurang upaya akan diberi pembelaan oleh kerajaan.

Rujukan
-------

* 

|  |  |
| --- | --- |
| Afrika Selatan | Rencana berkenaan Afrika Selatan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Return to Nostalgia*** (Melayu: ***Kembali ke Nostalgia***) merupakan sebuah filem dokumentari sejarah Malaysia 2015 arahan Woo Ming Jin terbitan Greenlight Pictures. Filem ini ditayangkan pada 4 Oktober 2015.

Plot
----

1942: Malaya dan Singapura telah diambil alih oleh tentera Jepun. Filem *Seruan Merdeka* bermula di tengah-tengah kekacauan ini, yang menggambarkan perpaduan kaum dalam menghadapi kekejaman Jepun.

2015. *Seruan Merdeka* hilang, Lee Kuan Yew telah berlalu dan ketegangan kaum di Malaysia mencapai tahap yang baru. Mengejar filem lama yang hilang membuatkan pembikin filem dan krunya dalam perjalanan yang melampaui sempadan fizikal dan masa. Memasuki sejarah masa lalu dan sinematik negara, idea tentang apa yang dikebumikan dan apa yang tidak lagi wujud diperiksa semula. Kenangan sejarah yang tidak terucapkan, teater terbengkalai dan filem terlupa membuka konfrontasi lirikal antara sinema dan realiti.

Pelakon
-------

* Iedil Putra
* Jasmine Suraya Chin
* Sam Chong
* Amir Muhammad
* Hassan Muthalib

Penerbitan
----------

Woo dan krunya mengembara merentasi Semenanjung Malaysia dan Singapura untuk mencari filem yang hilang "Seruan Merdeka" (1947). *Seruan Merdeka* ialah filem pasca Perang Dunia II pertama yang dibuat di Tanah Melayu. Ia juga merupakan filem pertama dalam sejarah pawagam Malaysia yang memperlihatkan pelakon dua bangsa Melayu dan Cina. Ia mengungkap maklumat mengenai filem yang hilang itu, pintu masuk ke salah satu masa yang paling gelora di Tanah Melayu - pendudukan Jepun di Tanah Melayu.

Keluaran dan sambutan
---------------------

Pada 2015, beliau diberi kepercayaan oleh Festival Filem Antarabangsa Busan dan KBS Studios untuk menerbitkan filem dokumentari mengenai sejarah pawagam Malaysia. Filem yang dihasilkan *Return To Nostalgia*, dipertontonkan di festival itu, dan merupakan filem pembukaan bagi siri "*Power of Asian Cinema*".

Rujukan
-------

1. ↑  "Return to Nostalgia". The Daily Seni. 6 Oktober 2015. Dicapai pada 18 Oktober 2018.
2. ↑  "Woo Ming Jin shows off Malaysia at Busan - Star2.com". *Star2.com* (dalam bahasa Inggeris). Dicapai pada 2016-01-07.
3. ↑  "WWW.BIFF.KRㅣ6-15 October, 2016". *www.biff.kr*. Dicapai pada 2016-01-07.

Pautan luar
-----------

* Laman web rasmi
* *Return to Nostalgia*  di Pangkalan Data Filem Internet (IMDb)
|  |
| --- |
|  |
|  |
|  |
|  |

***Temu janji antara lelaki*** adalah suatu neologisme 2000-an yang digunakan untuk menjelaskan keadaan sosial di mana dua orang lelaki heteroseksual menggunakan masa mereka untuk bersama antara satu sama lain. Terma tersebut pertama kali digunapakai oleh *New York Times* dalam rencana terbitannya yang disiarkan pada tahun 2005, dan perkataan itu dimasukkan dalam sebuah filem tahun 2009 berjudul *I Love You, Man*.

Seperti rencana *The New York Times* mentakrifkan: 

> Temu janji dua lelaki heteroseksual yang bersosial tanpa tujuan perniagaan atau sukan. Ia merujuk kepada dua orang lelaki bermesyuarat atau bersiar-siar bersama-sama, salah seorang lelaki yang heteroseksual itu mungkin semunasabahnya berjumpa untuk berbinacang menguruskan hal seorang wanita. Berjalan kaki di taman bersama-sama adalah temu janji antara lelaki, manakala berjoging tidak dikira. Menghadiri filem "Cahaya Malam Jumaat" adalah temu janji antara lelaki, tetapi melihat permainan Jets pasti tidak.

Bersama dengan *metroseksual* dan *cinta antara saudara*, istilah ini sebahagian dari muatan berkembang neologisme yang mengalamatkan kejantanan hari ini.[*perlu rujukan*]

Kemunculan istilah
------------------

Istilah ini pertama kali dibawa pada perhatian umum menerusi sebuah rencana April 10, 2005 di bahagian *The New York Times* Sunday Style.

Selain dari filem 2009 *I Love You, Man*, temu janji antara lelaki telah muncul dalam budaya secara masyhur, termasuk suatu episod Musim 7 *The Gilmore Girls* digelar "Knit, People, Knit!" dan suatu episod Musim 4 *Rescue Me*.

Rujukan
-------

1. 1 2 3  Lee, Jennifer 8. (2005-04-10). "The Man Date". *The New York Times*. Dicapai pada 2010-05-30.
2. ↑  "'Rescue Me': Hail to the chief", *Los Angeles Times* (June 29, 2007).

Pautan luar
-----------

* "The Man Date" (*New York Times*, April 10, 2005)
* *Knit, People, Knit!* di TV.com
Untuk kegunaan lain, sila lihat Vasco da Gama (nyahkekaburan).  

**Vasco da Gama** (kk. 1469–24 Disember 1524; Jawi: ‏ۏسکق دا ݢاما‎code: ms is deprecated ‎) ialah penjelajah Portugis yang merupakan orang pertama belayar secara langsung dari Eropah ke India.

Kehidupan
---------

Semenjak awal abad ke-15, sekolah ilmu pandu arah Henry si Ahli Pelayaran telah mengembangkan pengetahuan Portugis mengenai pesisiran Afrika. Semenjak 1460an, matlamat untuk mengelilingi bahagian selatan semenanjung dan mendapatkan laluan lebih mudah kekayaan India (terutamanya lada hitam dan rempah lain-lain) melalui laluan laut yang lebih boleh diharap berbanding laluan darat yang lebih mahal dan berbahaya. De Gama terima tentangan hebat ketika di selatan India namun beliau masih dapat bolot kekayaan rempah disitu. Beliau turut dibantu anak beliau ketika penjajahan di India.

Da Gama dilahirkan di Sines. Dia hampir mencecah 30 tahun ketika rancangan jangka panjang ini membuahkan hasil. Bartolomeu Dias telah pulang dari mengelilingi Tanjung Harapan dan mengembara sejauh Sungai Fish di Afrika Selatan moden, sementara Pero da Covilhã di India telah menjelajah jauh ke arah selatan yang mengasingkan antara dua subbenua dan akhir penjelajahan. Ia hanya tinggal bagi dua bahagian dirangkaikan sebagai satu perjalanan.

Rujukan
-------



|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Kerabat Bani Nasr menyerah kalah kepada Sepanyol: Boabdil memberikan kunci Granada kepada Ferdinand dan Isabella
Penyerahan kalah Lord Cornwallis  
oleh John Trumbull, menggambarkan pihak British menyerah kalah kepada tentera Perancis (kiri) dan Amerika (kanan). Lukisan minyak, 1820.
Para perwakilan di atas USS *Missouri* untuk melaksanakan penyerahan kalah lengkap Jepun berikutan dua serangan nuklear ke atas Jepun dalam Perang Dunia II
Lt. Jen. A. A. K. Niazi menandatangani Surat Cara Penyerahan Kalah Pakistan di Dhaka pada 16 Dis 1971, berikutan kemenangan India dalam Perang India-Pakistan 1971.
**Penyerahan kalah**, dalam istilah ketenteraan, adalah penyerahan kawalan terhadap wilayah, kombatan, perkubuan, kapal atau persenjataan kepada kuasa lain. Penyerahan kalah boleh dicapai dengan aman, tanpa pertempuran, atau mungkin akibat kekalahan dalam pertempuran. Sesebuah negara berdaulat boleh menyerah kalah berikutan kekalahan dalam sesuatu peperangan, biasanya dengan menandatangani perjanjian damai atau perjanjian perletakkan senjata. Penyerahan kalah medan pertempuran, samada oleh individu atau diarah oleh pegawai, lazimnya menyebabkan mereka yang menyerah menjadi tawanan perang.

Rujukan
-------
***Young and Dangerous*** adalah sebuah filem penjenayah yang mengisahkan tentang sebuah kumpulan kongsi gelap di Hong Kong.

Plot
----

Cerita bermula apabila sekumpulan remaja cuba bermain bola sepak apabila mereka di tahan oleh ketua kongsi gelap kawasan itu Kwang. Seorang lagi ketua kongsi gelap Bee, yang baik telah menyelamatkan mereka daripada di pukul lagi teruk dan Bee telah membuat keputusan supaya mereka menyertainya di Kumpulan Hung Hing. 10 tahun selepas itu, mereka yang di ketuai oleh Ho Nam, dan Chicken sebagai orang kanan telah cepat naik menjadi ketua kongsi gelap. Mereka menghabiskan masa mereka dengan berjudi, minum arak, mengacau perempuan. Smartie telah mencuri kereta Hong Nam dan tidak lama selepas itu mereka menjadi pasangan kekasih. Presiden Kumpulan Hung Hing, membuat keputusan untuk menghantar Ho Nam dan kawan-kawanya ke Macau untuk melaksanakan satu perjanjian. Semasa perjalanan ke sana, mereka terperangkap yang telah di rancang awal-awal oleh beberapa ahli kumpulan Hung Hing. Ho Nam mesti membersihkan nama nya dan menuntut bela atas kematian beberapa kawan baik nya.

Pelakon
-------

* Ekin Cheng sebagai Chan Ho-nam
* Gordon Chan sebagai Chicken
* Gigi Lai sebagai Smartie / Stammer
* Francis Ng sebagai Ugly Kwan
* Ng Chi Hung sebagai Uncle Bee
* Simon Yam sebagai Chiang Tin-Sung
* Michael Tse sebagai Dai Tin-Yee
* Jason Chu sebagai Chow Pan
* Jerry Lam sebagai Pou Pan
* Suki Chan sebagai Ho Yan
* Joe Chen sebagai Ba-Bai
* Ha Ping sebagai Mrs. Lee
* Dion Lam sebagai Silly Keung
* Spencer Lam sebagai Father Lam
* Lee Siu-kei sebagai Kei
* Shing Fui-On sebagai Brother Sau
* Wang Lung-wei sebagai Master Wai
* Wai-Man Chan sebagai Camel Head
* Jason Chu sebagai Little Banana

Lihat juga
----------

* Young and Dangerous 2

Pautan luar
-----------

* *Young and Dangerous*  di Pangkalan Data Filem Internet (IMDb)
Tandatangan Regina Spektor
**Regina Ilyinichna Spektor** (Rusia: Реги́нa Ильи́нична Спе́кторcode: ru is deprecated , IPA: [rʲɪˈɡʲinə ˈspʲɛktər]; /rᵻˈdʒiːnə ˈspɛktər/; dilahirkan pada 18 Februari 1980) merupakan seorang pemain piano, penyanyi, dan penulis lirik warganegara Amerika. Beliau dipengaruhi oleh suasana muzik anti-folk sekitar East Village di New York.

Kehidupan awal
--------------

Beliau dilahirkan di Moscow, Kesatuan Soviet, pada tahun 1980 melalui keluarga Rusia-Yahudi. Bapanya, Ilya Spektor, merupakan seorang jurugambar dan pemain violin amatur manakala ibunya, Bella Spektor, adalah seorang profesor muzik di sebuah kolej muzik Soviet. Kini, ibunya mengajar di sekolah rendah awam di Mount Vernon, New York. Beliau mempunyai seorang abang bernama Boruch (Bear), yang pernah menjayakan salah satu lagu "\* \* \*", atau "Whisper" melalui album *Soviet Kitsch*.

Rujukan
-------

1. ↑  "Soundcheck (2004-11-18) "Hot Hot Hot"". New York Public Radio.

|  |  |
| --- | --- |
| Ikon tunas | Rencana mengenai penyanyi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Pencuci mulut Viennetta
**Viennetta** ialah kek ais krim jenama Britain dibuat oleh Unilever dan dijual di bawah pelbagai jenama Heartbrand di seluruh dunia. Viennetta yang asli terdiri daripada beberapa lapisan ais krim yang dipisahkan oleh lapisan nipis coklat disembur. Kini terdapat dalam pelbagai rasa, termasuk vanila dan pudina.

Sejarah
-------

 Gambar jarak dekat sepotong Viennetta, menunjukkan kesan 'konsertina' tanda dagangan yang dibuat semasa pengeluaran.
Viennetta dilancarkan oleh syarikat ais krim Britain Wall's pada tahun 1982.  Produk berlapis dan teknik yang dipatenkan untuk pembuatannya dibuat oleh Kevin Hillman, pengurus pembangunan di kilang Wall's Gloucester, Ian Butcher, dan Gordon Stewart Carrick. Lapisan ais krim diekstrusi, satu demi satu, ke dulang yang duduk di tali pinggang bergerak. Kadar penyemperitan lebih besar daripada kelajuan tali pinggang yang menyebabkan ais krim meriah atau lebat; setiap lapisan diekstrusi dengan kelajuan yang berbeza dari lapisan sebelumnya. Kesan terakhir adalah serupa dengan serangkaian gelombang yang melintasi produk, memberikan kesan konsertina kepada hasil yang dihasilkan.

Kempen pengiklanan UK yang telah lama berjalan untuk produk tersebut menggunakan slogan "satu potong tidak pernah cukup" yang kadang-kadang masih digunakan dalam usaha promosi.

Pada tahun 2007 untuk meraikan ulang tahun ke-25 jenama, sejauh 22.7 meter (74 ka) Viennetta panjang dibuat, menetapkan rekod dunia untuk ais krim terpanjang.

Rujukan
-------

1. ↑  "Viennetta". *Walls.co.uk*. Dicapai pada 2021-04-10.
2. 1 2  "Viennetta". *Unilever UK & Ireland* (dalam bahasa Inggeris). Dicapai pada 2021-04-10.
3. ↑  "See what 13 cities held the world's longest ice cream dessert record before Ludington". *mlive* (dalam bahasa Inggeris). 2016-10-19. Dicapai pada 2021-04-10.
**Pertempuran Asqalan** mengambil tempat di Asqalan pada 12 Ogos 1099 dan merupakan pertempuran terakhir di dalam Perang Salib Pertama.

Latar belakang
--------------

Tentera-tentera Salib telah menjalankan rundingan dengan kerajaan Fatimiyah Mesir dalam perjalanan mereka ke Baitulmaqdis, namun tidak mendapat kata sepakat dari kedua-dua belah pihak di dalam rundingan tersebut - di mana melalui rundingan tersebut kerajaan Fatimiyah bersedia untuk melepaskan wilayah Syam tetapi tidak sesekali melepaskan wilayah Palestin dan ini sangat tidak dipersetujui oleh para Salibi kerana amat bercanggah dengan matlamat utama mereka mendapatkan Gereja Makam Kudus di Baitulmaqdis. Baitulmaqdis dirampas daripada kerajaan Fatimiyah pada 15 Julai 1099 selepas pengepungan yang mengambil masa yang panjang. Tidak lama selepas itu, pihak Salibi telah mengetahui kerajaan Fatimiyah sedang dalam usaha untuk mengambil kembali tanah Palestin.

|  |  |
| --- | --- |
| Ikon tunas | Rencana pertempuran ini ialah rencana tunas. Anda boleh membantu Wikipedia dengan mengembangkannya. |

* l
* b
* s
|  |
| --- |
| **Buku / Novel** |
| Kulit buku The History Of The British Battalion In The Malayan Campaign (1941-1942). |
| The History Of The British Battalion In The Malayan Campaign (1941-1942) |
| **Siri** |  |
| **Pengarang Asal** |  |
| **Penterjemah** |  |
| **ISBN** | ISBN 967-9935-18-3 |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** | Penerbit Jabatan Muzium Negara |
| **Negara** | Malaysia Malaysia |
| **Bahasa** | bahasa Inggeris |
| **Tahun Keluaran** | 2002 |
| **Bilangan Muka Surat** |  |
| **Harga** | $120.00 Kulit tebal
$80.00 Kulit nipis (2002) |

Buku ***The History Of The British Battalion In The Malayan Campaign (1941-1942)*** merupakan sebuah buku dalam bahasa Inggeris yang diterbitkan pada tahun 2002. Ia memiliki nombor ISBN 967-9935-18-3 dan berharga RM$120.00 kulit tebal dan $80.00 kulit nipis. 
  
  
Buku ***The History Of The British Battalion In The Malayan Campaign (1941-1942)*** ini diterbitkan oleh Jabatan Muzium Negara.

Ringkasan
---------

Buku ini membincangan mengenai sejarah batalion British yang berkhidmat di Malaysia dalam tempoh antara 1941-1942, semasa Perang Dunia Kedua di Tanah Melayu.

Surat menyurat
--------------

Buku ini boleh didapati dari:-

Ketua Pengarah
Jabatan Muzium Malaysia
Jalan Damansara
50566 Kuala Lumpur
(u.p.: Unit Perpustakaan)
Tel: 03-22826255 X 277

Lihat juga
----------

* Serangan Jepun Ke Atas Tanah Melayu
* Pertempuran Singapura
* Muzium Negara Malaysia

Pautan luar
-----------

* Buku *The History Of The British Battalion In The Malayan Campaign (1941-1942)* di laman Jabatan Muzium Malaysia.
**Pertempuran Alamo** (bahasa Inggeris: *Battle of the Alamo*code: en is deprecated , Sepanyol: *Batalla de El Álamo*code: es is deprecated ) adalah titik penting pada Revolusi Texas di mana pihak Mexico berkekuatan 3000 orang askar pimpinan Jeneral Antonio López de Santa Anna melancarkan serangan dan pengepungan selama 13 hari terhadap Benteng Alamo di San Antonio de Béxar, Texas. Setelah 13 hari dikepung, akhirnya benteng tua tersebut pun jatuh ke tangan Mexico. 187 orang pejuang Texas, termasuk dua orang pemimpinnya, Davy Crockett dan Kolonel Jim Bowie, pun ikut tewas. Kekejaman Santa Anna selama pertempuran membuat banyak orang Texas bergabung dengan tentara Texas. Tentara Texas akhirnya dapat mengalahkan tentara Meksiko dalam pertempuran San Jacinto tanggal 21 April 1836, yang mengakhiri revolusi dan memerdekakan Republik Texas dari cengkaman kuasa Mexico.

Faktor penyebab
---------------

Susur kejadian
--------------

### Pengepungan Alamo

### Penyerangan balas oleh pihak Texas

Lihat juga
----------

Rujukan
-------

Pautan luar
-----------

* Official website for the Alamo

Koordinat: 29°25′32″N 98°29′10″W﻿ / ﻿29.42556°N 98.48611°W﻿ / 29.42556; -98.48611

|  |  |
| --- | --- |
| Ikon tunas | Rencana pertempuran ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkenaan Amerika Syarikat ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana sejarah ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Perisytiharan Keamanan, Kemakmuran dan Penyatuan Semenanjung Korea di Panmunjeom** (Hangul: 한반도의 평화와 번영, 통일을 위한 판문점 선언code: ko is deprecated ; Hanja: 韓半島의 平和와 繁榮, 統一을 爲한 板門店 宣言code: ko is deprecated ) diterima oleh kedua-dua pemimpin Korea Utara (diwakili Kim Jong-un) dan Korea Selatan (diwakili Moon Jae-in) pada 27 April 2018 ketika suatu sidang Kemuncak antara Korea yang berlangsung pada ketika itu.

Menurut perisytiharan ini, kedua-dua pemimpin Korea Utara dan Selatan telah bersetuju untuk bekerjasama mengakhiri Perang Korea, memulakan suatu era baru yang aman dengan perkongsian komitmen menamatkan pembahagian dan konfrontasi dengan mendekati suatu tempoh perdamaian, keamanan dan kemakmuran yang baru serta peningkatan hubungan antara kedua-dua negara ini. Ia turut menandakan rancangan melupuskan senjata nuklear dalam simpanan kedua-dua negara ini.

Rujukan
-------

|  |  |
| --- | --- |
|  | Wikisumber bahasa Korea mempunyai teks asal berkaitan rencana ini:
**한반도의 평화와 번영, 통일을 위한 판문점 선언 [Panmunjom Declaration for Peace, Prosperity and Unification of the Korean Peninsula]**  |

1. ↑  "Panmunjom Declaration: The key points". *Dhaka Tribune*. 27 April 2018. Dicapai pada 28 April 2018.
2. ↑  Fifield, Anna (27 April 2018). "In a feel-good Korea summit, Kim lays the groundwork for meeting with Trump". *Washington Post*. Dicapai pada 28 April 2018.

* Panmunjom Declaration for Peace, Prosperity and Unification of the Korean Peninsula, 27 April 2018
| * l
* b
* s
Campur tangan asing abad ke-19 di Korea |
| --- |
| 
* Peristiwa *General Sherman*
* Ganghwa ke-1
* Pelabuhan Sungai Selee
* Ganghwa ke-2
* Ganghwa ke-3
* Kudeta Gapsin
* Pelabuhan Hamilton

 |

**Peristiwa Pulau Geomun** atau **Peristiwa Pelabuhan Hamilton** (Jawi: ‏**ڤريستيوا ڤلابوهن هميلتون**‎code: ms is deprecated ‎) ialah pendudukan Geomundo (juga Komundo atau Pelabuhan Hamilton) oleh Tentera Laut Diraja dari 15 April 1885 hingga 27 Februari 1887.

Rusia telah berhasrat untuk menggunakan pulau itu sebagai stesen arang batu.

Walaupun kerajaan British bimbang dengan khabar angin tentang perjanjian rahsia antara Rusia dan Korea, khabar angin ini tidak sampai ke Kabinet British sehinggalah selepas keputusan untuk menduduki Geomundo telah diambil. Pelabuhan itu diambil untuk menubuhkan sebuah pelabuhan British di Timur Jauh di luar China sekiranya berlaku perang dengan Rusia, untuk mengurangkan potensi berbahaya akan kemungkinan China yang berkecuali. Dalam kenyataan rasmi, kerajaan British mendakwa bahawa pendudukan telah dilakukan untuk menghalang pengilhakan Rusia ke atas pulau-pulau itu. Sebagai tindak balas, diplomat seperti menteri Perancis ketika itu pergi ke Jepun dan akhbar seperti *Novoe Vremiya* membuat spekulasi bahawa Rusia akan mengimbangi pendudukan British dengan merampas Pelabuhan Lazarev (Wonsan) atau Pulau Jeju.

Rusia mengancam untuk menduduki bahagian Korea, sebagai tindak balas kepada tindakan British. Selepas menerima jaminan daripada Rusia bahawa mereka tidak akan menduduki mana-mana bahagian Korea yang British lepaskan.

Cadangan untuk menduduki pulau-pulau itu telah dipertimbangkan lebih awal oleh Kabinet British, pada Julai 1875, tetapi ditolak oleh Setiausaha Luar Lord Derby sebagai menetapkan contoh yang buruk.

Lihat juga
----------

* Ekspedisi Amerika Syarikat ke Korea (1871)
* Kempen Perancis menentang Korea (1866)

Rujukan
-------

1. ↑  *The Russo-Japanese war in global perspective: World War Zero*. Brill Academic Pub. 2005. m/s. 448. ISBN 90-04-14284-3.
2. 1 2 3  Lensen, G. A. (1989) Balance of Intrigue: International Rivalry in Korea & Manchuria, 1884–1899. University Press of Florida (2 vols.). Vol. 1: p. 54.
3. ↑  Lensen, Vol. 1, pp. 57–58.
4. ↑  Seth, Michael J (2010). *A History of Korea: From Antiquity to the Present*. Rowman & Littlefield Publishers. m/s. 225. ISBN 978-0742567160.

Pautan luar
-----------

* PELABUHAN TIMUR BARU ENGLAND. New York Times 27 November 1885

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Israel
* Amerika Syarikat

 |
**Perisytiharan Kaherah** merupakan hasil dari Persidangan Kaherah di Kaherah, Mesir, pada 27 November 1943; persidangan tersebut dihadiri oleh Presiden Franklin Roosevelt dari Amerika Syarikat, Perdana Menteri Winston Churchill dari United Kingdom, dan Generalisimo Chiang Kai-shek dari Republik China.

Perisytiharan ini merupakan kesinambungan hasil idea Piagam Atlantik 1941 keluaran Pihak Berikat dalam Perang Dunia Kedua yang menetapkan matlamat bagi perintah pasca-perang perintah tersebut. Suatu kenyataan berkaitan perisytiharan ini (*Cairo Communiqué*) disiarkan melalui radio pada 1 Oktober 1943.

Teks
----

> 
> "Beberapa misi ketenteraan telah mencapai kata sepakat mengenai operasi-operasi ketenteraan menentang Jepun pada masa akan datang. Ketiga-tiga Sekutu Besar (*The Three Great Allies*, iaitu Amerika Syarikat, Britain dan China) telah mengungkapkan azam mereka untuk mengenakan desakan tidak henti-henti terhadap musuh kejam mereka melalui laut, daratan dan udara. Desakan ini sudah pun semakin bertambah."
> 
> 
> "Tiga Sekutu Besar sedang berjuang dalam perang ini untuk membendung dan menghukum pelanggaran Jepun. Mereka tidak memburu laba mahupun berniat untuk memperluas wilayah taklukan. Tujuan mereka adalah untuk melucutkan hak Jepun ke atas semua pulau di Pasifik yang dirampas atau didudukinya sejak bermulanya Perang Dunia Pertama pada 1914, dan memulangkan semua wilayah yang dirampas oleh Jepun dari China seperti Manchuria, Formosa (Taiwan) dan Pescadores (Penghu) kepada Republik China. Jepun juga akan diusir dari semua wilayah lain yang dirampasnya secara keganasan dan ketamakan. Ketiga-tiga kuasa besar tersebut yang mengenang penghambaan rakyat Korea telah berazam untuk memastikan bangsa Korea akan menjadi bebas dan merdeka apabila tiba masanya."
> 
> 
> "Atas matlamat-matlamat inilah Ketiga-tiga Sekutu, seiringan dengan matlamat-matlamat Bangsa-Bangsa Bersatu yang memerangi Jepun, akan terus bersungguh-sungguh untuk mengusahakan operasi-operasi berat dan berpanjangan yang perlu untuk memperoleh penyerahan kalah Jepun tanpa syarat."
> 
> 
>

Rujukan
-------

1. ↑  "Cairo Communiquè, December 1, 1943". Perpustakaan Diet Negara Jepun. 1 Disember 1943.
2. ↑  Text of Cairo Declaration, Government of Japan website

Pautan luar
-----------

* Text of the Cairo Communiqué in the Japanese National Diet Library
* FRUS1943 Cairo Conference University of Wisconsin Digital Collection
* Cairo Declaration Department of State
* Cairo Declaration Yale University